STS-102

STS-102, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולבצע החלפת צוות.

צוות 
 מפקד המשימה: ג'ים ות'רבי 
 טייס:  ג'יימס קלי (James M. Kelly)
 מומחה למשימה: אנדרו תומאס (Andrew S. W. Thomas)
 מומחה למשימה: פול ריצ'רדס (Paul W. Richards)

ממריאים לתחנת החלל (משלחת מס' 2) 
 מפקד תחנת החלל: יורי אוסצ'וב (Yury V. Usachev)
 מהנדס טיסת תחנת החלל: ג'יימס ווס (James S. Voss)
 מדען תחנת החלל: סוזן הלמס (Susan J. Helms)

חוזרים מתחנת החלל (משלחת מס' 1) 
 מפקד תחנת החלל: ויליאם שפרד 
 מפקד הסויוז בתחנת החלל:  יורי גידזנקו (Yuri P. Gidzenko)
 מהנדס טיסת תחנת החלל: סרגיי קריקאליוב (Sergei K. Krikalev)

המשימה 
משימת STS-102 הייתה המשימה השמינית לתחנת החלל הבינלאומית. משימה זו חידשה אספקה לצוות שבתחנת החלל והחליפה בין הצוות הראשון לשני.

השיגור בוצע כמתוכנן מכן שיגור 39B במרכז החלל קנדי ולאחר יומיים מעבורת החלל דיסקברי התחברה לתחנת החלל הבין-לאומית. באותה עת בתחנת החלל שהו חברי משלחת מס' 1. המשימה שוגרה כשבתא המטען שלה מודול הלוגיסטיקה הרב תכליתי, "לאונרדו". לאחר העגינה הצוותים החלו בהעברת ציוד לתחנת החלל. ב-11 במרץ סוזן הלמס וג'יימס ווס ביצעו פעילות חוץ רכבית. המטרה הייתה לשנות מיקום יחידת חיבור בחלק החיצוני של תחנת החלל בעזרת אמצעי קצה רובוטי קנדארם. המשימה הושלמה לאחר 9 שעות עבודה. פעילות נוספת בוצע ב-13 במרץ. פול ריצ'רדס וארנדו תומאס התקינו בחלק החיצוני של התחנה ציוד נוסף. פעילות זו נמשכה כ-6 וחצי שעות.

לאחר השלמת העברת ציוד מודול לוגיסטי "לאונרדו" הוחזר לתא המטען של המעבורת. העברת שליטה על תחנת החלל לצוות חדש הושלמה, מעבורת התנתקה מתחנת החלל ונחתה במסלול נחיתה מס' 15 במרכז החלל קנדי.

משלחת מס' 2 של תחנת החלל החלה בעבודה שנמשכה עד ל-22 באוגוסט 2001.

ראו גם 
 משימות מעבורות החלל

קישורים חיצוניים 

 אודות משימת STS-102 באתר נאס"א
 תיאור המשימה
 דיווח לעיתונות
 סרט עם תקציר של מהלך המשימה

ערכים שבהם תבנית בריטניקה אינה מתאימה
STS-102
2001 בארצות הברית